ET
24.10.2022
Euroopa Liidu Teataja
C 408/33
Eelotsuse küsimused 1.
Kas kollektiivhagi alusel niisuguste lepingutingimuste läbipaistvuse kontrollimiseks, mida kasutab enam kui sadakond krediidiasutust miljonites pangalepingutes, läbiviidav abstraktne hindamine, mille raames ei võeta arvesse lepingutingimuse õiguslike ja majanduslike tagajärgede kohta antud lepingueelse teabe põhjalikkust ega iga juhtumi ülejäänud asjaolusid lepingu sõlmimise ajal, kuulub direktiivi 93/13/EMÜ (1) artikli 4 lõike 1 kohaldamisalasse, kui kõne all on lepingu sõlmimise asjaolud, ja sama direktiivi artikli 7 lõike 3 kohaldamisalasse, kui kõne all on sarnased lepingutingimused? 2.
Kas direktiivi 93/13/EMÜ artikli 4 lõikega 2 ja artikli 7 lõikega 3 on kooskõlas abstraktse läbipaistvuskontrolli tegemine keskmise tarbija seisukohast, kui paljud lepingupakkumustest on suunatud eri spetsiifilistele tarbijarühmadele või kui lepingutingimusi kasutavad arvukad majanduslikult ja geograafiliselt väga erinevate ärivaldkondadega asutused väga pika aja jooksul, mille vältel on avalik teadlikkus nendest lepingutingimustest muutunud?
(1)
Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).
Eelotsusetaotlus, mille on esitanud Spetsialisiran nakazatelen sad (Bulgaaria) 13. juulil 2022 – Kriminaalasi järgmise isiku suhtes: VB (Kohtuasi C-468/22) (2022/C 408/43) Kohtumenetluse keel: bulgaaria Eelotsusetaotluse esitanud kohus Spetsialisiran nakazatelen sad
Põhikohtuasja kriminaalmenetluse pool VB
Eelotsuse küsimus Kas direktiivi 2016/343 (1) artikliga 9 ja tõhususe põhimõttega on kooskõlas niisugune riigisisene säte nagu NPK artikli 423 lõige 3 – mis kohustab isikut, kes esitab uue kohtuliku arutelu taotluse, sest ta viibis eemal ja tegemist ei ole kummagi [direktiivi] artikli 8 lõikes 2 nimetatud juhtumiga – isiklikult kohtusse ilmuma, et seda taotlust sisuliselt läbi vaadataks?
(1)
Euroopa Parlamendi ja nõukogu 9. märtsi 2016. aasta direktiiv (EL) 2016/343, millega tugevdatakse süütuse presumptsiooni teatavaid aspekte ja õigust viibida kriminaalmenetluses kohtulikul arutelul (ELT 2016, L 65, lk 1).
Roberto Aquino 10. augustil 2022 esitatud apellatsioonkaebus Üldkohtu (esimene koda) 1. juuni 2022. aasta otsuse peale kohtuasjas T-253/21: Aquino versus parlament (Kohtuasi C-534/22) (2022/C 408/44) Kohtumenetluse keel: prantsuse Pooled Apellant: Roberto Aquino (esindajad: L. Levi, S. Rodrigues)